Karl Steinar Valsson er yfirlögregluþjónn hjá lögreglunni á höfuðborgarsvæðinu . Stöð 2 Vísbendingar eru um að barnaníðsefni af íslenskum börnum þrífist á huldunetinu . Íslenskir drengir eru til umræðu meðal barnaníðinga erlendis . Fjallað var um þessi mál á alþjóðlegri ráðstefnu í Háskólanum í Reykjavík í dag en þar kom fram að brotin eru að verða grófari . Færst hafi í aukana að barnaníðingar panti kynferðisbrot gegn barni á netinu . Þeir panti það sem þeim hugnast og svo er brotið á barninu , sem oft er statt í Asíu . Lögreglan á höfuðborgarsvæðinu leitaði til dönsku lögreglunnar í upphafi árs og bað um aðstoð við að kortleggja stöðuna á Íslandi er varðar niðurhal á barnaníðsefni á svokölluðu hulduneti . „ Við fengum frá Dönum sjö mál sem varða Íslendinga sem eru að hlaða niður svona efni . Þessi mál eru í rannsókn og við höfum þegar handtekið nokkra aðila tengt því á allra síðustu dögum , “ segir Karl Steinar Valsson yfirlögregluþjónn hjá lögreglunni á höfuðborgarsvæðinu . Þá rannsakar lögreglan nú fimm mál til viðbótar þar sem íslenskir karlmenn eru grunaðir um að hafa hlaðið niður eða keypt barnaníðsefni á netinu . „ Flest þeirra eru tilkomin á síðustu vikum og mánuðum , “ segir Karl Steinar . Í öllum tólf málunum er um að ræða íslenska karlmenn og er barnaníðsefnið sem fundist hefur gríðarlega mikið að sögn Karl Steinars . Er efnið bæði í formi mynda , myndefnis og annars slíks segir Karl . Ekki hefur fundist barnaníðsefni af íslenskum börnum „ Það eru vísbendingar eða allavega tal á netinu , þetta er ekki á hefðbundna netinu en það er tal meðal barnaníðinga um íslenska drengi . Þannig að það er vísbending um það en við höfum ekki geta fundið efni sem við getum tengt við þá , “ segir Karl . Karl Steinar segir að allt kapp sé lagt í að finna út hver og hvar börnin séu og hvernig hægt sé að koma þeim til hjálpar Málin tólf eru komin mislangt í rannsókn en eru öll í algjörum forgangi . Ákveðið hefur verið að stofna sérstaka einingu innan kynferðisbrotadeildar lögreglunnar sem mun eingöngu rannsaka stafrænt kynferðisofbeldi gegn börnum . Þrír sérfræðingar munu starfa í teyminu . „ Það eru engin brot sem eru alvarlegri en brot gegn börnum . Það sem við höfum verið að reyna gera er að undirbúa okkur fyrir það að fara af meiri krafti . Þetta eru mál sem þarf að sækja , þetta eru ekki mál sem eru kærð með hefðbundnum hætti . Við höfum fengið leiðbeiningar frá Norðurlöndunum og Hollandi til þess að undirbúa okkur í þessu , “ segir Karl Steinar Valsson , yfirlögregluþjónn .